
Megoszt az egész világ- avagy az online zeneipar jelene és jövője Magyarországon a legális és illegális szolgáltatások tükrében

A zeneipar lemezeladásokból származó bevételei globális szinten csökkennek,de a zene iránti kereslet nagyobb mint valaha. A digitális zeneipar bevételei folyamatosan nőnek, az online piacon újabb és újabb vállalkozások születnek. Olyan iparágról beszélünk, ahol a hagyományos üzleti modellek nem fenntarthatóak, a digitális piac új kihívásokat jelent a régi szereplők számára, és rengeteg lehetőséget az esetleges új belépőknek. Ugyan a megszokott korlátok és szabályrendszerek megdőltek, az újak még csak születőben vannak, nincs kikövezett út, csak járatlan. Egymásnak feszülő érdekek és álláspontok, nemcsak a nemzetközi de a magyar színtéren is - dolgozatunk e bonyolult viszonyrendszer feltérképezésével igyekszik bemutatni a jelenlegi piaci helyzetet, és megkísérel iránymutatást adni a jövőre nézve. E célkitűzés alapján használtunk fel magyar és nemzetközi szakértők véleményeit, végeztünk kvantitatív elemzést, készítettünk netnográfiai kutatást és mélyinterjúkat, hogy választ találjuk arra a kérdésre: merre tart a mai magyar online zeneipar?



